 Maalmo ka dib, waxaa degaanka ka soo dhex muuqday oo doonista Gobaad dhankiisa uga soo milmay, Mahad-dheere oo isaguna ahaa doob agoonnimo ku soo koray oo hanti fara badan haysta, laakinse markaan xoolaha dhaxalka ah ee uu aabbihii kala haray ay kibir iyo isla weynin ku beereen, wuxuu soo damaaciyay, Gobaad oo uu beryahanba sheedda ka soo il qooraansanayay, isaga oo weligiiba ku soo taamayay inuu mar uun Gobaad wada sheekaysi la yeelan doono, wuxuuse moog yahay in Gobaad qalbigeeda mar hore la hantiyay. 